Z A P I S N I K

15. sjednice Vijeća Mjesnog odbora Dugave,
održane 26. kolovoza 2022.



Sjednica se održava 7. srpnja u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi vijeća:  Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Stojaković Snežana.


Nenazočni članovi vijeća: 	Kurilić Tanja


Ostali nazočni: 	Petra Crnko, referentica
			
	


Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 14. radne sjednice MO Dugave. (8 "za"). 










	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Godišnji izvještaj o izvršenju Financijskog plana MO Dugave za 2021. – donosi se
2.	Zamjena drvenih letvica na klupicama u naselju – zaključak, donosi se
3.	Izvid i sanacija električnih vodova na terenu iznad boćališta iza DZ – zaključak, donosi se
4.	Pitanja, prijedlozi i obavijesti
	- izvještaj MUP PP Remetinac – stanje boćališta i polugodišnji izvještaj o sigurnosti
	 - prostori mjesne samouprave – završetak radova, korištenje, raspored
	- pregled prijedloga prioriteta PKA za 2023. – 2026. / dopuna
	- izvršene akcije iz PKA 2022.


Ad 1. Godišnji izvještaj o izvršenju Financijskog plana MO Dugave za 2021.

	Predsjednik Vijeća upoznao je vijećnike s godišnjim izvještajem o izvršenju Financijskog plana MO Dugave za 2021., koji je bez rasprave jednoglasno usvojen (8 "za"), a nakon sjednice bit će izvješen na oglasnoj ploči VMO Dugave.

ZAKLJUČAK
o godišnjem izvještaju o izvršenju Financijskog plana MO Dugave za 2021.

	1. Vijeće MO Dugave podržava predmetni prijedlog.  
	2. Ovaj Zaključak dostavlja se vijeću Gradske četvrti Novi Zagreb - istok i objavljuje se na oglasnoj ploči VMO Dugave.

Ad 2. Zamjena drvenih letvica na klupicama u naselju

	Predsjednik Vijeća upoznao je članove Vijeća o inicijativi za zamjenu istrošenih i uništenih drvenih letvica na klupicama u naselju. U raspravi je istaknuto kako je primjećeno da se u ljetnim mjesecima broj oštećenih klupa znatno povećao, što se redovito događa, te da ih treba hitno sanirati i popraviti, o čemu će se izvijestiti predstavnici tvrtke Zrinjevac. Nakon rasprave vijećnici su predmetni prijedlog jednoglasno prihvatili (8 "za").


ZAKLJUČAK
o potrebi zamjene istrošenih i uništenih drvenih letvica na klupicama u naselju

	1. Vijeće MO Dugave podržava predmetni prijedlog.  
	2. Ovaj Zaključak dostavlja se vijeću Gradske četvrti Novi Zagreb - istok, te nadležnoj službi tvrtke Zrinjevac.

Ad 3. Izvid i sanacija električnih vodova na terenu iznad boćališta u parku iza Doma zdravlja

	Predsjednik Vijeća upoznao je članove Vijeća o potrebi izvida i sanacije električnih vodova na terenu iznad boćališta u parku iza Doma zdravlja i pokazao im fotografije koje dokazuju neodrživost trenutačnog stanja. U raspravi je istaknuto da je situacija na predmetnoj lokaciji već godinama neodrživa i potencijalno opasna za korisnike i prolaznike, te se vijećnici zalažu za hitno uklanjanje vodova i instalacija koji su ondje postavljeni zbog osvjetljavanja terena koji se posljednjih godina rijetko koriste. Nakon rasprave vijećnici su predmetni prijedlog jednoglasno prihvatili (8 "za").






ZAKLJUČAK
o potrebi izvida i sanacije električnih vodova na terenu iznad boćališta u parku iza Doma zdravlja

	1. Vijeće MO Dugave podržava predmetni prijedlog.  
	2. Ovaj Zaključak dostavlja se vijeću Gradske četvrti Novi Zagreb - istok, te tvrtki Elicom, zaduženoj za održavanje javne rasvjete Grada Zagreba.

Ad 4.	Pitanja, prijedlozi i obavijesti
Predsjednik Vijeća predočio je vijećnicima izvještaj MUP PP Remetinac polugodišnji 
izvještaj o sigurnosti na području MO Dugave, sastavljen dana 1. kolovoza 2022.
vezano uz pitanja upućena Načelniku VI. PP Zagreb na sastanku održanom 15. srpnja ove 
godine. Posebno je istaknuto učestalo remećenje javnog reda i mira uz boćalište u 
Abramovićevoj ulici (konzumacija alkohola, uriniranje, buka i pjevanje u noćnim satima, 
devastacija prostora...), što policijski službenici VI. PP Zagreb nastoje spriječiti redovitim 
preventivnim obilascima, te represivnim djelovanjem prema počiniteljima, prema kojima se 
poduzimaju propisane mjere i radnje.
Nakon toga je vijećnika izvijestio o završetku radova u prostorima mjesne samouprave u  
Ulici sv. Mateja 93, te potrebi donošenja novog rasporeda korištenja prostorija za sve 
postojeće i buduće korisnike. Svi predstavnici korisnika bit će tokom mjeseca rujna pozvani 
na sastanak, vijećnici su u raspravi jednoglasno zaključili da se prostori mjesne samouprave 
nikome ne mogu i ne smiju davati na samostalno upravljanje, uključujući i VMO Hrelić, koje 
će nastaviti koristiti prostore na predmetnoj adresi. O tome se predsjednik Vijeća obvezao 
usmeno obavijestiti predsjednika Vijeća Gradske četvrti Novi Zagreb - istok. 
Raspravljene su i pritužbe građana na sporo uklanjanje strojeva, zaštitnih ograda, starih cijevi, 
neizvođenje završnih radova i sl. s javnih površina u naselju nakon obavljenih radova na 
revitalizaciji toplovodne mreže HEP Toplinarstva, što vijećnici smatraju neprihvatljivim. Na 
kraju je predsjednik Vijeća vijećnike upoznao s izvršenim akcijama i planu izvršenja 
preostalih iz Plana komunalnih akcija za 2022.
 
Dovršeno u 20,35 sati.

Zapisnik izradio:
Kruno Petrinović

KLASA: 024-08/22-003/1601
URBROJ:  251-13-11-9-22-2
Zagreb, 26. kolovoza 2022.



Predsjednik
Vijeća Mjesnog odbora
Dugave

Berislav Ptiček

